Vaski-kirjastojen kokoelmatyöryhmän kokous Muistio

 30.10.2023

Aika maanantai 30.10.23 klo 13 –14.20

Paikka Teams-kokous

Läsnä Kaisa Hypén (pj.) Turku

Sari Levon (siht.) Uusikaupunki

Hannele Lyts Raisio

Erja Metsälä Turku

Riikka Närvä-Haaksi Masku

 Tom Sjöstrand Paimio

 Maija Suoyrjö Turku

Poissa Säde Vainio-Stén Salo

KÄSITELLYT ASIAT

1. **Kokouksen avaus ja edellisen kokouksen muistio**

Avattiin kokous ja hyväksyttiin [edellisen kokouksen muistio](https://view.officeapps.live.com/op/view.aspx?src=https%3A%2F%2Fvaskiextra.net%2Fwp-content%2Fuploads%2F2023%2F08%2FVaski-kokoelmatyoryhman-muistio-28.8.2023-1.docx&wdOrigin=BROWSELINK).

Sihteerivuorossa Sari.

1. **Kirjastojen kuulumiset**

Käytiin lyhyt kuulumiskierros:

**Maskussa** eivät yhteydet toimineet.

**Paimion** omatoimikirjastossa nuoriso on jatkanut häiriökäyttäytymistä.

**Raision** museo Harkko on muuttanut kirjastotaloon. Erityisryhmien kirjastovirkailijan vakanssi täytetään lähiaikoina. Raision Potter-päivä oli menestys.

**Turussa** on suunniteltu Kirjallisuuden ja taiteiden uusia hyllyjä, kellutusta ja tiedon visualisointia.

**Uusikaupunki** on aloittanut koko kaupungin henkilöstöä koskevat muutosneuvottelut tavoitteenaan 50 henkilötyövuoden vähentäminen 2024 alkaen. Yt-neuvottelujen tulokset konkretisoituvat ja täsmentyvät kirjaston osalta joulukuun alussa.

1. **Ajankohtaista e-aineistoista**

Verkkokirjastossa [uutinen](https://vaski.finna.fi/FeedContent/e-aineisto-uutiset?element=https://tapahtumat.vaskikirjastot.fi/?post_type%3Duutinen%26p%3D38354&lng=fi) e-aineistojen 10-vuotispäivästä. Kirjastojen sometileillä on näkynyt mainoksia ja e-aineistojen opastusta asiakkaille on pidetty ainakin Turussa ja Liedossa.

[Uudet e-vinkit](https://vaski.finna.fi/FeedContent/eaineistovinkit?element=https://tapahtumat.vaskikirjastot.fi/?post_type%3Dvinkki%26p%3D38418&lng=fi) päivitetty verkkokirjastoon, joukkoon mahtuisi hyvin mukaan uusia vinkkaajia.

Kuntien yhteisen e-kirjaston ensimmäiset työntekijät aloittavat lähiaikoina. E-kirjaston työryhmiin haku päättyy 31.10.2023.( [Haku e-kirjaston kirjastotyöryhmiin käynnistyy – hae mukaan 31.10.2023 mennessä | Kirjastot.fi.](https://www.kirjastot.fi/uutiset/uutiset/haku-e-kirjaston-kirjastotyoryhmiin-kaynnistyy?language_content_entity=fi) )

E-kirjaston vaikutukset Vaskin e-aineistokokoelmaan käyvät ilmi Vaskin johtoryhmän kokousmuistiosta 24.10.2023, [muistio 24.10.2023](https://vaskiextra.net/vaski/johtoryhma/) kohta 4 :

Ellibs-hankintoihin on määrärahaa 3000 euroa marras-joulukuussa ja ensi vuonna n. 6000 euroa. Päätettiin luopua paikalliskäyttöisistä aikakauslehdistä, jotka irtisanotaan ePressille. Kysytään ePressiltä lyhytaikaista sopimusta alkuvuodelle 2024 etäkäyttöisistä aikakauslehdistä. Käytetään OverDriveen enintään 10 000 dollaria vuonna 2024. Täsmennetään päätöstä sen jälkeen, kun tiedetään yhteisen e-kirjaston aineistot tarkemmin.

Pelkällä vahvan tunnistautumisen vaativalla mobiilisovelluksella käytettävä yhteinen e-kirjasto tulee karttumaan vähitellen. Sen rinnalla säilyvät PressReader, Naxos ja Ellibs Vaskin e-aineistoissa.

Cineast.fi-striimauspalvelun käyttöönotto tapahtuu toivottavasti marraskuussa 2023. Vaskin johtoryhmä päätti, että Cineast-palveluun käytetään 2023 enintään 5 250 euroa / kuukausi. Päätettiin myös, että asiakaskohtainen rajoitus on neljä lainaa/kuukausi.

1. **Musiikin kellutus, elokuvien kellutuksen valmistelu**

Musiikin kellutuksen tilannekatsaus käytiin läpi Vaski-kirjastojen johtoryhmässä 19.9.2023, ja siellä [läpikäyty raportti](https://vaskiextra.net/wp-content/uploads/2023/09/Kellutuskokeilun-raportointi.pdf) löytyy Vaskin ekstranetista. Vaski-johtoryhmä päätti, että vakiinnutetaan musiikin kellutus osaksi normaalia toimintaa. Sovittiin myös, että musiikkityöryhmä jatkaa itsenäisenä.

Yksi Vaski-kirjastojen vuoden 2024 painopisteistä on sen arviointi, onko elokuvien kellutuksen käyttöönotto mahdollinen. Vaski-johtoryhmässä 24.10.2023 sovittiin, että perustetaan työryhmä valmistelemaan kellutusta. Kirjastot ilmoittavat valmistelusta kiinnostuneet työryhmän jäsenet 10.11.2023 mennessä.

Kellutuksen reunaehtoja on pohdittu, liitteenä on koonti Turussa tehdystä valmistelusta. Todettiin, että haasteellisinta kellutuksen kannalta on Turun ja Raision ulkopuolella yleisesti käytössä oleva hyllypaikka aikuiset, joka Turussa jakaantuu kolmelle osastolle: taiteisiin, tietoon ja musaan. Mahdolliset tarramuutokset, ja muut käsityönä tehtävät muutokset ovat uuden työryhmän ehdotuksia Vaskin johtoryhmälle.

1. **Vaski-kirjastojen vuoden 2024 painopisteistä**

Vaski-johtoryhmä on määritellyt vuoden 2024 toiminnan painopisteitä, [koonti löytyy Vaskin ekstranetista](https://view.officeapps.live.com/op/view.aspx?src=https%3A%2F%2Fvaskiextra.net%2Fwp-content%2Fuploads%2F2023%2F05%2FVaski-toimintasuunnitelma-2019-.pptx&wdOrigin=BROWSELINK).

Kokoelmiin liittyen on kirjattu kaksi painopistettä. Keskusteltiin kokoelmia koskevista painopisteistä ja siitä, miten niihin liittyvään valmistelutyöhön voidaan varautua:

* kelluttamisen laajentaminen kaikkiin CD- ja DVD-formaatteihin mukaanlukien äänikirjat, Celia-äänikirjat ja br-levyt.
* elokuvien varastointiperiaatteet laaditaan uudessa kellutustyöryhmässä.
1. **Kokoelmatyöryhmän vuoden 2023 toiminnan raportointi ja vuoden 2024 toiminnan suunnittelu**

Vaski-johtoryhmä tulee pyytämään työryhmien vuoden 2023 toimintakertomuksia ja vuoden 2024 toimintasuunnitelmia. Keskusteltiin kokoelmaryhmän toimintasuunnitelman 2023 [Vaskin työryhmät Kokoelmatyöryhmä 2022.pptx](https://turku.sharepoint.com/%3Ap%3A/r/sites/vaski-kokoelmat/Jaetut%20asiakirjat/General/2022%20kokoukset/Kokous%202022-11-02/Vaskin%20ty%C3%B6ryhm%C3%A4t%20Kokoelmaty%C3%B6ryhm%C3%A4%202022.pptx?d=wc6a33b751e61474fb98bd23b12ed25d2&csf=1&web=1&e=pvnk55) pohjalta, mitä halutaan nostaa kokoelmatyöryhmän toiminnasta esiin. Turku kokoaa muistioista 2023 toimintakertomuksen.

1. **Hankintasopimukset**

Uudet kirjallisuuden hankintasopimukset tulivat voimaan 1.1.2023, sopimuskausi on vuoden 2024 loppuun, lisäksi on kaksi optiovuotta. Kirjavälityksen ja Kirjastopalvelun seurantapalaverit 18.10. ja 25.10.2023.

Av-aineiston hankintasopimus: tarjousten jättöaikaa päättyy 31.10. klo 11, sen jälkeen voidaan arvioida tarjouksia, tehdä tarvittavat päätökset ja laatia sopimukset.

Lehtisopimus: Hansel toteutti toimittajatarkastuksen, jonka on suorittanut kolmas riippumaton taho. Sen pohjalta on sovittu jatkotoimenpiteistä sopimustoimittajan kanssa ja siitä, miten havaitut epäkohdat korjataan. Kulttuurilehtien ostotukisumma on pienentynyt kaikillla,

Listaus voimassa olevista aineiston hankintasopimuksista löytyy [Vaskin ekstranetista](https://vaskiextra.net/ohje/aineistojen-hankintapaikat-2019/).

Ohjeet -sivulta.

1. **Turun valintaohjeistus**

Turussa on laadittu käytännön ohjeistusta aineistojen valintaan. Ohjeistus on muistion liitteenä. Se käytiin läpi ja todettiin erityisesti fyysisiä erityispiirteitä omaavien aineistojen hankinnassa rajoituksia: mukana tavaraa, liikkuvia osia, läppiä, palapeliosia ym. Sisällöltään

täydennettävät tai lisämateriaaliset oppikirjat eivät kuulu hankintoihin. Lainattavat esineet ja lautapelit ovat paikallisaineistoa eivätkä kellu. Selkokirjat ja vieraskielinen kaunokirjallisuus laajasti kuuluvat hankintoihin.,

1. **Muut ja tiedotusasiat**

Turussa ollaan ottamassa käyttöön Broomworksin Puppe-saapumisvalvontasovellusta. Se perustuu sähköisiin lähetteisiin ja sen pitäisi nopeuttaa aineistojen saapumiskäsittelyä. Käyttöönotto tapahtuu mahdollisesti marraskuussa.

Kelluvan kokoelman hallintajärjestelmän kehitystyö on käynnistynyt 2.10.2023. Kokoelman tasapainotustyötä on havainnoitu ja ensimmäiset visualisoinnit järjestelmän käyttöliittymästä on laadittu, henkilökunta kommentoi niitä viikolla 44.

Järjestelmän integrointi Kohaan on alkanut ja suosittelumallin kehitystyö on käynnistynyt. Suosittelumalli tuottaa suositukset aineiston sijainnille ja se perustuu lainausdatan perusteella suoritettavaan optimointilaskentaan. Järjestelmän odotetaan olevan käytössä alkukesästä 2024.

1. **Seuraavan kokouksen ajankohta**

Seuraava kokous sovittiin pidettäväksi maanantaina 15.1.2024 klo 13–14.30.